ഇക്ബാല് ഗേറ്റ് അപ്പ്രോച്ച് റോഡ്: മന്ത്രി അഹമ്മദ് ദേവര്കോവില് സ്ഥലം സന്ദര്ശിച്ചു കാഞ്ഞങ്ങാട്: റെയില്വേ ഓവര്ബ്രിഡ്ജ് നിര്മ്മാണം പൂര്ത്തിയാകുന്നതോടെ തീരദേശത്തുനിന്നും കാഞ്ഞങ്ങാട് പട്ടണത്തില് എളുപ്പം എത്തിച്ചേരുന്നതിനു വേണ്ടി നാട്ടുകാര് നിര്ദ്ദേശിച്ച അപ്പ്രോച്ച് റോഡ് എത്രയും വേഗം പൂര്ത്തീകരിക്കണമെന്നാവശ്യപ്പെട്ടു കൊണ്ട് ഐ.എന്.എല് അജാനൂര് പഞ്ചായത്ത് കമ്മിറ്റി ജില്ലയുടെ ചുമതലയുള്ള മന്ത്രി അഹമ്മദ് ദേവര്കോവിലിനു നിവേദനം നല്കിയതിന്റെ അടിസ്ഥാനത്തില് മന്ത്രി സ്ഥലം സന്ദര്ശിച്ചു. നിര്മാണത്തിനാവശ്യമായ സഹകരണം ജനപ്രതിനിധികള്ക്കും നാട്ടുകാര്ക്കും മന്ത്രി വാഗ്ദാനം ചെയ്തു. ചെമ്ബരിക്ക കടപുറത്തുനിന്നും കടലില് അപകടത്തില്പെട്ട യുവാക്കളെ രക്ഷപ്പെടുത്തിയ സഭീഷ്, അഷ്രഫ് എന്നിവര്ക്ക് ഇക്ബാല് നഗര് കമ്മിറ്റിയും ജീവവായു വാട്സ് ആപ്പ് കൂട്ടായ്മയും ഏര്പ്പെടുത്തിയ കാഷ് അവാര്ഡും ഉപഹാരവും മന്ത്രി വിതരണം ചെയ്തു. എം. ഹമീദ് ഹാജി, എം.എ ലത്തീഫ്,മൊയ്തീന് കുഞ്ഞി കളനാട്, മുത്തലിബ് കൂളിയങ്കാല്, അഹമ്മദ് കിര്മാനി, കെ.സി മുഹമ്മദ് കുഞ്ഞി, കെ.അബ്ദുല് റഹിമാന്, വൈസ് ചെയര്മാന് ബില്ടെക് അബ്ദുല്ല, കൗണ്സിലര് നജ്മറാഫി, ഷംസുദ്ദീന് അരിഞ്ഞിറ, മുന് വൈസ് ചെയര്പേഴ്സണ് സുലൈഖ, ഷഫീഖ്, സത്താര് കാഞ്ഞിരയില്, യു.വി ഹുസൈന്, പി.എം ഇബ്രാഹിം, എസ്.പി മജീദ്, സാജിദ് എല്.കെ, കുഞ്ഞിമോന്, വാര്ഡ് മെമ്ബര് അശോകന്, സി.പി.എം നേതാക്കളായ കാറ്റാടി കുമാരന്, കണ്ണന്, സുരേന്ദ്രന് തുടങ്ങി നിരവധി തീരദേശവാസികളും രാഷ്ട്രീയ സാമൂഹ്യ പ്രവര്ത്തകരും സംബന്ധിച്ചു.